techiaith/cofnodycynulliad_en-cy huggingface dataset:
English: First Minister, given the legal requirement to inform the Information Commissioner within 72 hours, and his guidance to inform those affected without undue delay, did you and/or Public Health Wales sit, I believe, for around two weeks on news of this major data leak? Could I also ask you to clarify your version of the rule of six, which you insist must be different from England's? Why say that these six must be of the same extended household, formed of up to four households, not including children, but then that these four households, although forming an extended household, may not all meet at once if more than six? Could I also remind you that you previously said that there was only a marginal public health case for non-medical face coverings? Your health Minister said that the Chief Medical Officer for Wales thinks that masks should be a matter of personal choice. What new evidence have you seen to remove that personal choice from people?
Welsh: Prif Weinidog, o ystyried y gofyniad cyfreithiol i hysbysu'r Comisiynydd Gwybodaeth o fewn 72 awr, a'i ganllawiau i hysbysu'r rhai yr effeithir arnynt heb oedi diangen, a wnaethoch chi a/neu Iechyd Cyhoeddus Cymru eistedd, rwy'n credu, am oddeutu pythefnos ar newyddion am y datgeliad data mawr hwn? A gaf i ofyn i chi hefyd egluro eich fersiwn chi o'r rheol chwech, yr ydych chi'n mynnu ei bod yn rhaid iddi fod yn wahanol i un Lloegr? Pam ydych chi'n dweud bod yn rhaid i'r chwech hyn fod o'r un aelwyd estynedig, wedi'i ffurfio o hyd at bedair aelwyd, heb gynnwys plant, ond yna efallai na fydd y pedair aelwyd hyn, er eu bod yn ffurfio aelwyd estynedig, yn cael cyfarfod ar yr un pryd os oes mwy na chwech? A gaf i eich atgoffa hefyd eich bod chi wedi dweud yn y gorffennol mai dim ond dadl iechyd cyhoeddus ymylol oedd dros ddefnyddio gorchuddion wyneb anfeddygol? Dywedodd eich Gweinidog iechyd bod Prif Swyddog Meddygol Cymru yn credu y dylai masgiau fod yn fater o ddewis personol. Pa dystiolaeth newydd ydych chi wedi ei gweld i gymryd y dewis personol hwnnw oddi wrth bobl?
English: In Sweden, there was no lockdown, as we've discussed before, First Minister, and there has to date been no significant resurgence in the virus; indeed, we've just lifted travel restrictions on Sweden. Yet in Spain, where there was a very severe lockdown, we're seeing a large resurgence of the virus. What then is the reasoning behind the Welsh Government's strategy of keeping people locked down throughout summer when people's immune systems are at that strongest, and when NHS capacity is at its greatest, only to delay increasing infections until we are going into winter? You've locked down my constituents in the Caerphilly council area, and even talked about the possibility of curfews and restrictions on alcohol sales as potential measures you may consider. Having taken people's summer away only for cases to rise again, do you accept that lockdown fatigue has taken hold and that you cannot keep people locked down forever? How much longer do you expect to drag out this pandemic in Wales through your restrictions?
Welsh: Yn Sweden, nid oedd unrhyw gyfyngiadau symud, fel yr ydym ni wedi ei drafod o'r blaen, Prif Weinidog, ac ni fu unrhyw atgyfodiad sylweddol yn y feirws hyd yma; yn wir, rydym ni newydd godi cyfyngiadau teithio ar Sweden. Ac eto, yn Sbaen, lle cafwyd cyfyngiadau symud difrifol iawn, rydym ni'n gweld atgyfodiad mawr o'r feirws. Beth felly yw'r rhesymeg sy'n sail i strategaeth Llywodraeth Cymru o gadw pobl dan glo drwy'r haf pan fo systemau imiwnedd pobl ar eu cryfaf, a phan fo capasiti'r GIG ar ei fwyaf, dim ond i ohirio cynyddu heintiau tan i ni gyrraedd y gaeaf? Rydych chi wedi cyflwyno cyfyngiadau symud ar fy etholwyr i yn ardal cyngor Caerffili, a hyd yn oed wedi sôn am y posibilrwydd o gyrffyw a chyfyngiadau ar werthu alcohol fel mesurau posibl y gallech chi eu hystyried. Ar ôl cymryd haf pobl oddi arnynt dim ond i achosion gynyddu unwaith eto, a ydych chi'n derbyn bod blinder â chyfyngiadau symud wedi dod i'r amlwg ac na allwch chi gadw pobl dan glo am byth?Am faint yn hwy ydych chi'n disgwyl cadw'r pandemig hwn i fynd yng Nghymru drwy eich cyfyngiadau?
English: Llywydd, the coronavirus crisis has been especially challenging for autistic people. Working with others, the Welsh Government has focused on practical help and specific guidance for those affected. Last month, for example, and jointly with the National Autistic Society, we published advice on face coverings for autistic people on public transport.
Welsh: Llywydd, mae argyfwng y coronafeirws wedi bod yn arbennig o anodd i bobl awtistig. Gan weithio gydag eraill, mae Llywodraeth Cymru wedi canolbwyntio ar gymorth ymarferol a chanllawiau penodol i'r rhai sy'n cael eu heffeithio. Y mis diwethaf, er enghraifft, ac ar y cyd â Chymdeithas Genedlaethol Awtistiaeth, cyhoeddwyd cyngor gennym ar orchuddion wyneb ar gyfer pobl awtistig ar gludiant cyhoeddus.
English: The 'Left stranded' report published last week by the National Autistic Society and its partners shows that as well as significantly exacerbating long-established challenges autistic people face getting suitable social care and educational support, the coronavirus pandemic has had a severely detrimental impact on the mental health of autistic people and their families. How, therefore, will you respond to the report's call for the Welsh Government to: create an action plan to protect autistic people and their families in case of a second wave; prioritise the development of the code of practice on the delivery of autism services; strengthen the legal rights of autistic people and their families in Wales accordingly; publish the additional learning needs code ahead of moving to the new support system next year; and implement the commitment that all teachers receive mandatory autism training as part of their initial teacher education, alongside rolling out a public awareness campaign on autism, as is happening elsewhere in the UK?
Welsh: Mae'r adroddiad 'Left stranded', a gyhoeddwyd yr wythnos diwethaf gan y Gymdeithas Awtistiaeth Genedlaethol a'i phartneriaid, yn dangos bod pandemig y coronfeirws, yn ogystal â gwaethygu yn sylweddol heriau hirsefydlog sy'n wynebu pobl awtistig o ran cael gofal cymdeithasol a chymorth addysgol addas, wedi cael effaith niweidiol iawn ar iechyd meddwl pobl awtistig a'u teuluoedd. Sut, felly, y gwnewch chi ymateb i alwad yr adroddiad ar Lywodraeth Cymru i: greu cynllun gweithredu i amddiffyn pobl awtistig a'u teuluoedd os bydd ail don; blaenoriaethu datblygiad y cod ymarfer ar ddarparu gwasanaethau awtistiaeth; cryfhau hawliau cyfreithiol pobl awtistig a'u teuluoedd yng Nghymru yn unol â hynny; cyhoeddi'r cod anghenion dysgu ychwanegol cyn symud i'r system gymorth newydd y flwyddyn nesaf; a gweithredu'r ymrwymiad bod pob athro ac athrawes yn cael hyfforddiant awtistiaeth gorfodol yn rhan o'u haddysg gychwynnol i athrawon, ochr yn ochr â chyflwyno ymgyrch ymwybyddiaeth gyhoeddus ar awtistiaeth, fel sy'n digwydd mewn mannau eraill yn y DU?
English: Llywydd, can I thank Mark Isherwood for drawing attention to the 'Left stranded' report, an important report? I know that the Member wrote yesterday to both the health and education Ministers drawing their attention to it. As Mark Isherwood has said, there are three specific recommendations in the report for the Welsh Government. The first is to develop a code of practice on the delivery of autism services, and the Minister for Health and Social Services will issue a written statement shortly, before the end of this month, setting out the timetables for consultation and publication of the code. The second recommendation was for the publication of the additional learning needs code and the implementation of it in 2021, and on 3 September the Minister for Education announced that the code and the regulations will be laid before the Senedd in February of next year, and that that will, indeed, allow the commencement of the Act and the phased roll out of it from September 2021. The third recommendation concerns the national awareness campaign to which the Member drew attention, and our national autistic team and others - including those working in the field of initial teacher training - are working together to raise public awareness of autism in the community as a key theme of our implementation plans.
Welsh: Llywydd, a gaf i ddiolch i Mark Isherwood am dynnu sylw at yr adroddiad 'Left stranded', sy'n adroddiad pwysig? Gwn fod yr Aelod wedi ysgrifennu ddoe at y Gweinidogion iechyd ac addysg yn tynnu eu sylw ato. Fel y mae Mark Isherwood wedi ei ddweud, ceir tri argymhelliad penodol yn yr adroddiad i Lywodraeth Cymru. Y cyntaf yw datblygu cod ymarfer ar ddarparu gwasanaethau awtistiaeth, a bydd y Gweinidog Iechyd a Gwasanaethau Cymdeithasol yn cyhoeddi datganiad ysgrifenedig yn fuan, cyn diwedd y mis hwn, yn nodi'r amserlenni ar gyfer ymgynghori a chyhoeddi'r cod. Yr ail argymhelliad oedd cyhoeddi'r cod anghenion dysgu ychwanegol a'i roi ar waith yn 2021, ac ar 3 Medi cyhoeddodd y Gweinidog Addysg y bydd y cod a'r rheoliadau yn cael eu gosod gerbron y Senedd ym mis Chwefror y flwyddyn nesaf, ac y bydd hynny, yn wir, yn caniatáu cychwyn y Ddeddf a'i chyflwyno yn raddol o fis Medi 2021. Mae'r trydydd argymhelliad yn ymwneud â'r ymgyrch ymwybyddiaeth genedlaethol y tynnodd yr Aelod sylw ati, ac mae ein tîm awtistiaeth cenedlaethol ac eraill - gan gynnwys y rhai sy'n gweithio ym maes hyfforddiant cychwynnol i athrawon - yn cydweithio i godi ymwybyddiaeth y cyhoedd o awtistiaeth yn y gymuned fel thema allweddol yn ein cynlluniau gweithredu.
English: First Minister, you mentioned in your response to Mark Isherwood the code of practice around face coverings for autistic people, and you'll be very aware, I know, that as well as autistic people finding it sometimes difficult to wear a face mask, they can also find it difficult to communicate with somebody who is wearing a face mask, and the same would be true, for example, of deaf people who may need to lip read. Can you confirm this afternoon, First Minister - and I'm asking you this question in the context of a constituent who had an issue with this - that if a member of the public, an autistic person or a person with deafness issues, requests a member of staff in a shop to remove their face covering so that that deaf person or autistic person can more effectively communicate with them, that it is acceptable for the member of staff to do that, providing it is possible to maintain the 2m social distancing? My constituent's experience suggests that there may be some confusion on the part of shop staff in this regard.
Welsh: Prif Weinidog, soniasoch yn eich ymateb i Mark Isherwood am y cod ymarfer yn ymwneud â gorchuddion wyneb ar gyfer pobl awtistig, a byddwch yn ymwybodol iawn, mi wn, y gall pobl awtistig hefyd ei chael hi'n anodd cyfathrebu â rhywun sy'n gwisgo masg wyneb, yn ogystal â'i chael hi'n anodd weithiau gwisgo masg wyneb, a byddai'r un peth yn wir, er enghraifft, am bobl fyddar y gallai fod angen iddyn nhw ddarllen gwefusau. A allwch chi gadarnhau y prynhawn yma, Prif Weinidog - ac rwy'n gofyn y cwestiwn hwn i chi yng nghyd-destun etholwr a gafodd broblem gyda hyn - pe byddai aelod o'r cyhoedd, person awtistig neu berson â phroblemau byddardod, yn gofyn i aelod o staff mewn siop dynnu ei orchudd wyneb fel y gall y person byddar neu'r person awtistig hwnnw gyfathrebu yn fwy effeithiol ag ef, ei bod hi'n dderbyniol i'r aelod o staff wneud hynny, cyn belled â'i bod yn bosibl cynnal y pellter ymbellhau cymdeithasol o 2 fetr? Mae profiad fy etholwr yn awgrymu y gallai fod rhywfaint o ddryswch ar ran staff siopau yn hyn o beth.
English: Llywydd, I thank Helen Mary Jones for that. I confirm that in the circumstances she has described it would be acceptable, but we do know that there is quite a lot of learning that the system has to absorb. It was one of the hesitations that the chief medical officer has always expressed about compulsory use of face coverings, that there have to be exceptions and we have to be sensitive to those people who for different reasons do not find the wearing of a face covering themselves possible or who find it difficult when others wear them. We will use all the exceptions that we put into place when face coverings were made compulsory on public transport in the new areas that we have made them compulsory as from Monday of this week, and there will, I'm afraid, be a short period in which sensitivity to some of these issues will have to be developed amongst people who haven't had to operate in this way up until now.
Welsh: Llywydd, diolchaf i Helen Mary Jones am hynna. Cadarnhaf y byddai'n dderbyniol o dan yr amgylchiadau y mae wedi eu disgrifio, ond rydym ni'n gwybod bod cryn dipyn o ddysgu y mae'n rhaid i'r system ei gymryd i mewn. Roedd yn un o'r pryderon y mae'r prif swyddog meddygol wedi eu mynegi erioed am ddefnydd gorfodol o orchuddion wyneb, bod yn rhaid cael eithriadau a bod yn rhaid i ni fod yn sensitif i'r bobl hynny nad ydyn nhw, am wahanol resymau, yn ei chael hi'n bosibl gwisgo gorchudd wyneb eu hunain neu sy'n ei chael hi'n anodd pan fydd pobl eraill yn eu gwisgo. Byddwn yn defnyddio'r holl eithriadau a roddwyd ar waith gennym ni pan wnaed gorchuddion wyneb yn orfodol ar gludiant cyhoeddus yn yr ardaloedd newydd yr ydym ni wedi eu gwneud nhw'n orfodol ynddynt o ddydd Llun yr wythnos hon, a bydd cyfnod byr, mae arnaf i ofn, pan fydd yn rhaid i sensitifrwydd i rai o'r materion hyn gael ei ddatblygu ymhlith pobl na fu'n rhaid iddyn nhw weithredu yn y modd hwn tan nawr.
English: I thank Carwyn Jones for that question, Llywydd. The performance of our test, trace, protect service is a credit to our health boards and local authorities and has secured strong support from people across Wales. Since 21 June, 98 per cent of positive cases and 94 per cent of their close contacts have been successfully contacted and advised.
Welsh: Diolchaf i Carwyn Jones am y cwestiwn yna, Llywydd. Mae perfformiad ein gwasanaeth profi, olrhain, diogelu yn glod i'n byrddau iechyd ac i'n hawdurdodau lleol ac mae wedi cael cefnogaeth gref gan bobl o bob cwr o Gymru. Ers 21 Mehefin, cysylltwyd yn llwyddiannus â 98 y cant o achosion positif a 94 y cant o'u cysylltiadau agos, a rhoddwyd cyngor iddyn nhw.
English: I thank the First Minister for his answer. There have been some instances of people waiting for results, of course, where they've sought tests. Now, will the First Minister give an assurance that the Welsh Government is doing all that it can to make sure that, as it's done with test, trace and protect, it's working hard to ensure that results are made available in good time to those who need the results?
Welsh: Diolchaf i'r Prif Weinidog am ei ateb. Cafwyd rhai enghreifftiau o bobl yn aros am ganlyniadau, wrth gwrs, pan eu bod nhw wedi gofyn am brofion. Nawr, a wnaiff y Prif Weinidog roi sicrwydd bod Llywodraeth Cymru yn gwneud popeth yn ei gallu i wneud yn siŵr, fel y mae wedi ei wneud gyda phrofi, olrhain a diogelu, ei bod yn gweithio'n galed i sicrhau bod canlyniadau ar gael mewn da bryd i'r rhai sydd angen y canlyniadau?
English: Again, I thank the Member for that supplementary question and agree with him, of course, about the importance of timely responses to tests that have been conducted. As I said in an answer to an earlier question, Llywydd, the difficulties that are being experienced in Wales at the moment are the result of the well-identified difficulties in the lighthouse lab system, a system that was working very successfully only three weeks ago and which we very much want to see being successful again as rapidly as that is possible. The UK Minister responsible says to us that within three weeks that system will be properly back on track and providing timely results to people in Wales and beyond. In the meantime, our own laboratories continue, I think, to provide timely results: 91 per cent, for example, of hospital tests done at Public Health Wales labs are returned within 24 hours. And what we are trying to do with our own capacity is to use the most rapid results where those results are needed in that fashion. So, I think I may have said already, Llywydd - apologies if I did - that around 99 per cent of tests carried out in the community in Caerphilly are being returned within 24 hours. We need the lighthouse labs to be back operating as they were a short number of weeks ago in order to provide the same service to those parts of the system in Wales who depend upon those laboratories as well as our own.
Welsh: Unwaith eto, diolchaf i'r Aelod am y cwestiwn atodol yna ac rwy'n cytuno ag ef, wrth gwrs, am bwysigrwydd ymatebion prydlon i brofion a gynhaliwyd. Fel y dywedais mewn ateb i gwestiwn cynharach, Llywydd, mae'r anawsterau sy'n cael eu dioddef yng Nghymru ar hyn o bryd yn ganlyniad i'r anawsterau a nodwyd yn glir yn y system labordy goleudy, system a oedd yn gweithio yn llwyddiannus iawn dair wythnos yn unig yn ôl ac rydym ni'n awyddus iawn i'w gweld yn llwyddiannus unwaith eto cyn gynted ag y bydd hynny'n bosibl. Mae Gweinidog y DU sy'n gyfrifol yn dweud wrthym ni y bydd y system honno yn ôl ar y trywydd iawn o fewn tair wythnos ac yn darparu canlyniadau prydlon i bobl yng Nghymru a thu hwnt. Yn y cyfamser, mae ein labordai ein hunain yn parhau, rwy'n credu, i ddarparu canlyniadau prydlon: dychwelir 91 y cant, er enghraifft, o brofion ysbyty a gynhelir yn labordai Iechyd Cyhoeddus Cymru o fewn 24 awr. A'r hyn yr ydym ni'n ceisio ei wneud gyda'n capasiti ein hunain yw defnyddio'r canlyniadau cyflymaf pan fo angen y canlyniadau hynny yn y modd hwnnw. Felly, rwy'n credu fy mod i wedi dweud eisoes, Llywydd - ymddiheuriadau os gwnes i - bod tua 99 y cant o'r profion a gynhelir yn y gymuned yng Nghaerffili yn cael eu dychwelyd o fewn 24 awr. Rydym ni angen i'r labordai goleudy fod yn ôl yn gweithredu fel yr oedden nhw dim ond ychydig wythnosau yn ôl er mwyn darparu'r un gwasanaeth i'r rhannau hynny o'r system yng Nghymru sy'n dibynnu ar y labordai hynny yn ogystal â'n rhai ein hunain.
English: First Minister, obviously any test and trace system requires confidence in the sharing of information. You've been asked twice this afternoon about the data breach that occurred in Public Health Wales - a substantial data breach. On the one question that was put to you, you were asked, 'When did the Government get alerted to the fact that this data had gone in to the public domain?' You failed to answer that question, so could you respond to my question, please, by providing an answer: when was the Welsh Government - not yourself, the Welsh Government - informed of this data breach and who in the Welsh Government was the first point of contact in the ministerial ranks to be alerted to the fact that 18,000 names had been put in the public domain?
Welsh: Prif Weinidog, mae'n amlwg bod unrhyw system brofi ac olrhain angen ffydd wrth rannu gwybodaeth. Gofynnwyd i chi ddwywaith y prynhawn yma am y mynediad diawdurdod at ddata a ddigwyddodd yn Iechyd Cyhoeddus Cymru - mynediad diawdurdod sylweddol at ddata. O ran yr un cwestiwn a ofynnwyd i chi, gofynnwyd i chi, 'Pryd cafodd y Llywodraeth ei hysbysu am y ffaith bod y data hyn wedi cael eu cyhoeddi?' Fe wnaethoch chi fethu ag ateb y cwestiwn hwnnw, felly a allech chi ymateb i fy nghwestiwn i, os gwelwch yn dda, trwy roi ateb: pryd hysbyswyd Llywodraeth Cymru - nid chi, Llywodraeth Cymru - am y mynediad diawdurdod hwn at ddata a phwy yn Llywodraeth Cymru oedd y pwynt cyswllt cyntaf yn rhengoedd y Gweinidogion i gael gwybod am y ffaith bod 18,000 o enwau wedi eu cyhoeddi?
English: Well, Llywydd, I gave an answer that was within my knowledge. I know when I was informed. I don't know the answer to those other questions, nor would I expect to know them just standing up here in the Chamber. We will discover those answers, of course, and I'm very happy to communicate them to the Member.
Welsh: Wel, Llywydd, rhoddais ateb a oedd o fewn fy ngwybodaeth. Rwy'n gwybod pryd y cefais i fy hysbysu. Nid wyf i'n gwybod yr ateb i'r cwestiynau eraill hynny, ac ni fyddwn ychwaith yn disgwyl eu gwybod yn sefyll yma yn y Siambr. Byddwn yn darganfod yr atebion hynny, wrth gwrs, ac rwy'n hapus iawn i'w mynegi i'r Aelod.
English: It's clear to me that something catastrophic has gone wrong with the testing system in the past fortnight, not just sluggishness in getting results back. Constituents of mine and people in other parts of Wales simply can't access the home test at all. They're having difficulties phoning 911. They can't get a slot in the local drive-through centre, which is far too far away for many people in any case. I agree entirely with independent SAGE scientist who have said for months that there's a real risk in the Welsh Government deciding to put its faith in a system that was run by the UK Government, and that what was needed was to develop a specifically Welsh testing system. Do you see now that putting your faith in the UK system was a mistake, and what we need now as a matter of urgency is to increase capacity here in Wales, capacity that you as a Government have control over?
Welsh: Mae'n amlwg i mi fod yna rywbeth catastroffig wedi mynd o'i le efo'r system brofi yn y pythefnos diwethaf; nid dim ond arafwch canlyniadau yn dod yn ôl ydy hyn. Mae etholwyr i fi ac mewn rhannau eraill o Gymru yn methu cael prawf cartref o gwbl, yn cael trafferth ffonio 119, yn methu cael slot yn eu canolfan drive-through leol - sy'n llawer rhy bell beth bynnag i lawer o bobl. Dwi'n cytuno'n llwyr efo gwyddonwyr independent SAGE sydd wedi dweud ers misoedd fod yna beryg go iawn yn Llywodraeth Cymru yn penderfynu rhoi ei ffydd mewn system oedd yn cael ei rhedeg gan Lywodraeth y Deyrnas Unedig, ac mai beth oedd ei angen oedd datblygu cyfundrefn Gymreig ar gyfer profi. Ydych chi'n gweld rŵan mai camgymeriad oedd rhoi ffydd yn y system Brydeinig, a beth sydd angen ar frys rŵan ydy cynyddu'r capasiti yma yng Nghymru, capasiti y mae gennych chi fel Llywodraeth reolaeth drosto fo?
English: I agree with the Member that the problems in the lighthouse labs are serious and it's important that the UK Government addresses those problems as quickly as possible. I do not agree at all with him when he said, as part of the independence that Plaid Cymru are forever suggesting, that the best way would be to be totally independent in this field and not to use the capacity that already existed throughout the whole of the United Kingdom. The Scottish Executive hasn't done that at all, and it didn't make any sense for us to do it either. And to be honest, here on the floor of the Senedd, people were saying to me, 'Why aren't you using the capacity that's already available in other systems?' And so we have used that capacity, and until three weeks ago, that system worked well. The challenge now is to do the work on a UK level to put the lighthouse labs back to where they were in August, and that's what we want to support.
Welsh: Dwi'n cytuno gyda'r Aelod. Mae'r problemau yn y lighthouse labs yn ddifrifol, ac mae'n bwysig i Lywodraeth y Deyrnas Unedig i ddelio gyda'r problemau yna mor gyflym â phosib. Dwi ddim yn cytuno o gwbl ag ef pan ddywedodd, fel rhan o'r annibyniaeth mae Plaid Cymru bob tro yn trial ei awgrymu, mai'r ffordd orau oedd bod yn hollol annibynnol yn y maes yma a pheidio â defnyddio'r capasiti oedd yna i'w ddefnyddio ledled y Deyrnas Unedig. Dydy Llywodraeth yr Alban ddim wedi gwneud hynny o gwbl, a doedd hi ddim yn gwneud synnwyr i ni ei wneud chwaith. Ac â dweud y gwir, yma ar lawr y Senedd, dwi'n cofio pobl yn dweud wrthyf i, 'Pam ydych chi ddim yn defnyddio'r capasiti sydd i'w gael mewn systemau eraill?' So, rŷn ni wedi defnyddio'r capasiti yna, a than dair wythnos yn ôl, roedd y system yna'n gweithio yn dda. Y sialens nawr yw gwneud y gwaith ar lefel y Deyrnas Unedig i roi'r lighthouse labs yn ôl yn y lle roedden nhw ym mis Awst, a dyna beth rydyn ni eisiau ei gefnogi.